מייקל ג'יי וייט

מייקל ג'יי וייט (באנגלית: Michael Jai White; נולד ב-10 בנובמבר 1967) הוא שחקן קולנוע ורב-אמן לחימה אמריקאי. התפרסם בתור האפריקני-אמריקני הראשון לגלם דמות של גיבור-על בדמותו של אל סימונס בסרט הלייב אקשן "ספון". וייט נולד בברוקלין, ניו יורק והתחנך בברידג'פורט, קונטיקט. וייט היה נשוי לקורטני צ'אטמן בין השנים 2005–2011 ולהם בת בשם מורגן. לוייט שני בנים נוספים ממערכות יחסים קודמות. בפברואר 2014 הודיע על אירוסיו לשחקנית ג'יליאן איליאנה ווטרס. ב-3 ביולי 2015 השניים נישאו בטקס אינטימי אך ראוותני בתאילנד. לאחר הופעה קצרה כחייל עתידני בסרט הפעולה "חייל אוניברסלי" לצד ז'אן-קלוד ואן דאם ודולף לונדגרן, פריצת הדרך של וייט במשחק הייתה בשנת 1995 בסרט ביוגרפי מרשת HBO על חייו של המתאגרף מייק טייסון. לאחר הופעה בסרט הפשע-קומדיה עתיר הכוכבים "שני ימים באל. איי", וייט גילם את דמותו של אל סימונס, והפך לשחקן האפרו-אמריקני הראשון שזוכה לגלם תפקיד ראשי בסרט גיבורי-על. הוא חזר שוב לשחק לצידם של ואן דאם ולונדגרן בסרט ההמשך ל"חייל אוניברסלי", ובשנת 2001 השתתף לצידו של סטיבן סיגל בסרט "בשם החוק". כמו כן, ביצע עבודות דיבוב לסדרות אנימציה כמו "סטאטיק שוק" ו"ליגת הצדק". וייט הפגין את כישורי הלחימה שלו בסרט הפעולה "אלוף ללא עוררין 2" לצד אמן הלחימה סקוט אדקינס. לאחר מספר תפקידים קטנים כמו בסרט "להרוג את ביל חלק 2" (בסצנה שנחתכה מהגרסה הסופית) ובוידאו קליפים של באסטה ריימס, טוני ברקסטון, ניקי מינאז' וקלווין האריס, וייט הופיע בתפקיד המאפיונר גאמבול בסרט "האביר האפל" משנת 2008. הופיע בתפקיד ראשי בסרט "דם ועצם" ובקומדיית הבלאקספלויטשן "דינמיט שחור" משנת 2009. הופיע בדמותו של ג'קסון בריגס בסרטוני רשת קצרים של הבמאי קווין טנצ'רון המבוססים על משחקי המחשב "מורטל קומבט". בשנת 2011 ביים וייט את סרטו הראשון, סרט אמנויות הלחימה המשולבות "לעולם אל תיכנע 2". בשנת 2019 שיחק בתפקיד ראשי לצד לוק גוס בסרט "בדרך הקשה", ששודר בנטפליקס. וייט החל להתאמן באמנויות לחימה יפניות בגיל שבע, בניהם: הג'ו ג'וטסו והשוטוקאן. כאמן לחימה, וייט מחזיק בחגורה שחורה בשבע שיטות לוחמה מזרחיות - שוטוקאן, טאקוונדו, גוג'ו ריו, קיוקושינקאי, וו-שו, אמנות הלחימה הקוריאנית טונג סו דו וקובודו אוקינאווי. חייל אוניברסלי (1992) טייסון (1995) שני ימים באל איי (1996) ספון (1997) עיר של פשע (1998) מנהל הזירה (1998) חייל אוניברסלי 2: השיבה (1999) בשם החוק (2001) סילבר הוק (2004) אלוף ללא עוררין 2 (2006) למה התחתנתי? (2007) האביר האפל (2008) בלאק דיינמייט (2009) דם ועצם (2009) למה התחתנתי גם? (2010) לעולם אל תיכנע 2 (2011) כוח טקטי (2011) אנחנו המסיבה (2012) עליית הבז (2014) סחר בבני אדם (2015) שרשרת הפיקוד (2015) לעולם אל תיכנע 3 (2015) שוטרים וגנבים (2017) ימ"מ תחת מצור (2017) עיר השוקולד: הסטריפ של וגאס (2017) איש התאונות (2018) עם הגב לקיר (2019) בדרך הקשה (2019) איום משולש (2019) משחק על זמן 2 (2020) חטוף בלתי צפוי (2021) Black Friday‏ (2021) Send It!‏ (2021) The Commando‏ (2022) Come Out Fighting‏ (2023) Outlaw Johnny Blac‏ (2023) The Island‏ (2023) טווח אפס 2 (2024) Silent Voice‏ (טרם פורסם) ארץ הפלאות (2000) Soul Food ‏(2001) הלם סטטי (2004-2003) - דיבוב מועדון (2005-2004) בית הכאב של טיילר פרי (2008-2007) בלאק דיינמייט (2015-2011) - דיבוב החץ (2019-2013) העסק המשפחתי (2018) Kingdom Business‏ (2022-טרם שודר) מדיה וקבצים בנושא מייקל ג'יי וייט בוויקישיתוף אתר האינטרנט הרשמי של מייקל ג'יי וייט מייקל ג'יי וייט, ברשת החברתית אקס (טוויטר) מייקל ג'יי וייט, ברשת החברתית אינסטגרם מייקל ג'יי וייט, במסד הנתונים הקולנועיים IMDb (באנגלית) מייקל ג'יי וייט, באתר AllMovie (באנגלית) מייקל ג'יי וייט, באתר Rotten Tomatoes (באנגלית) מייקל ג'יי וייט, במסד הנתונים הקולנועיים KinoPoisk (ברוסית) "Michael Jai White's Adorable Baby Girl". אורכב מ-המקור ב-2009-01-24. נבדק ב-2009-01-23. Bailey-Tureaud, Kimberly (3 בפברואר 2014). "Michael Jai White and fiancée Gillian Iliana Waters share the secret to their romance". Las Vegas Black Image. נבדק ב-10 במרץ 2016. {{cite web}}: (עזרה) Caslin, Yvette (8 ביולי 2015). "Exclusive: Michael Jai White and Gillian Iliana Waters tie the knot". Rolling Out. נבדק ב-10 במרץ 2016. {{cite web}}: (עזרה)